CELEX: 62010TN0267
Language: el
Date: 2010-06-16 00:00:00
Title: Υπόθεση T-267/10: Προσφυγή της 16ης Ιουνίου 2010 — Land Wien κατά Επιτροπής

28.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 234/42
            
         Προσφυγή της 16ης Ιουνίου 2010 — Land Wien κατά Επιτροπής
   (Υπόθεση T-267/10)
   ()
   2010/C 234/76
   Γλώσσα διαδικασίας: η γερμανική
   
      Διάδικοι
   
   
      Προσφεύγον: Ομόσπονδο κράτος Βιέννης (εκπρόσωπος: W.-G. Schärf, δικηγόρος)
   
      Καθής: Ευρωπαϊκή Επιτροπή
   
      Αιτήματα του προσφεύγοντος
   
   Το προσφεύγον ζητεί από το Γενικό Δικαστήριο:
   
               —
            
            
               να κηρύξει άκυρη την από 25ης Μαρτίου 2010 απόφαση,
            
         
               —
            
            
               να κρίνει ότι η Ευρωπαϊκή Επιτροπή παρέβη τον κανονισμό (ΕΚ) 1049/2001 (1), καθότι το προσφεύγον δεν έλαβε όλα τα απαιτούμενα έγγραφα σχετικά με την κατασκευή των μονάδων 3 και 4 του πυρηνικού σταθμού Mochovce και εξ αυτού η Επιτροπή αδράνησε κατά την έννοια του άρθρου 265 ΣΛΕΕ και συνεπώς δεν υφίσταται παράβαση της παραγράφου 3 του κανονισμού 1049/2001,
            
         
               —
            
            
               να υποχρεώσει την Επιτροπή να καταβάλει τα δικαστικά έξοδα του προσφεύγοντος Land Wien.
            
         
      Λόγοι ακυρώσεως και κύρια επιχειρήματα
   
   Το προσφεύγον στρέφεται κατά της από 25ης Μαρτίου 2010 αποφάσεως της Επιτροπής, με την οποία ανεστάλη η διαδικασία σχετικά με την καταγγελία του όσον αφορά την ολοκλήρωση των μονάδων 3 και 4 του πυρηνικού σταθμού Mochovce στη Σλοβακία. Υποστηρίζει επιπλέον το προσφεύγον ότι δεν έλαβε από την Επιτροπή όλα τα απαιτούμενα έγγραφα σχετικά με την κατασκευή των μονάδων 3 και 4 του πυρηνικού σταθμού Mochovce και ότι ως εκ τούτου αυτή παρέλειψε να ενεργήσει δυνάμει του άρθρου 265 ΣΛΕΕ.
   Προς στήριξη της προσφυγής του, το προσφεύγον ισχυρίζεται ότι η Επιτροπή μέσω της από 25 Μαρτίου 2010 αποφάσεώς της παραβίασε την οδηγία 2003/35/ΕΚ (2) και προσέβαλε το θεμελιώδες δικαίωμα που προβλέπει το άρθρο 37 του Χάρτη Θεμελιωδών Δικαιωμάτων της Ευρωπαϊκής Ένωσης.
   Όσον αφορά την αίτησή του για παροχή πληροφοριών, το προσφεύγον ισχυρίζεται ότι η μη νομότυπη μεταχείρισή του αντιβαίνει στο άρθρο 42 του Χάρτη Θεμελιωδών Δικαιωμάτων. Επιπλέον, παραβιάστηκε το άρθρο 7 του Κανονισμού 1049/2001.
   Το προσφεύγον φρονεί ακόμη ότι η Επιτροπή, παραλείποντας να ενεργήσει επί της καταγγελίας και της αιτήσεως παροχής πληροφοριών, παρέβη επίσης την υποχρέωση ενέργειας που προβλέπει η Συνθήκη ΛΕΕ και αναλύει λεπτομερέστερα η απόφαση ČEZ του Δικαστηρίου, της 27ης Οκτωβρίου 2009 (C-115/08, η οποία δεν έχει ακόμη δημοσιευτεί στη Συλλογή).
   
      (1)  Οδηγία 2003/35/ΕΚ του Ευρωπαϊκού Κοινοβουλίου και του Συμβουλίου της 30ής Μαΐου σχετικά με την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145, σ. 43)
   
      (2)  Οδηγία 2003/35/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, σχετικά με τη συμμετοχή του κοινού στην κατάρτιση ορισμένων σχεδίων και προγραμμάτων που αφορούν το περιβάλλον και με την τροποποίηση, όσον αφορά τη συμμετοχή του κοινού και την πρόσβαση στη δικαιοσύνη (ΕΕ. L 156, σ. 17)